Jocurile pe calculator sunt bune, dar cu moderaţie.
Interzicerea accesului copiilor la calculator nu e o idee bună. Jocurile le dezvoltă anumite abilităţi utile în viitor. Excesul, însă, duce la probleme fizice şi psihice.
Să le limitezi copiilor tăi accesul la calculator, tablet sau telefon, e o idee bună. Să le interzici, nu chiar. Pentru că jocurile le dezvoltă anumite abilităţi care le vor fi de folos mai târziu. După cum nici accesul fără restricţii nu e o idee prea bună.Statul la calculator cu orele, fără mişcare, cu obieciuri alimentare haotice poate duce la probleme de sănătate nu numai fizice, dar şi psihice. Psihologul Keren Rosner îţi explică ce se întâmplă."Având în vedere că în ultima perioadă lumea virtuală este foarte importantă, această parte a jocului pe calculator are un beneficiu în ceea ce priveşte practicarea lui, însă nu în mod excesiv. Când spun în mod excesiv, înseamnă ore. La un moment dat, un copil care petrece foarte mut timp cu aceste jocuri, confundă lumea reală cu lumea virtuală şi ajunge să nu se poată adapta în mod echilibrat la lumea reală, pentru că păstrează acele repere din virtual", spune Keren Rosner, psiholog.